b'\n_START_ARTICLE_\nMike Awesome\n_START_SECTION_\nWorld Championship Wrestling\n_START_PARAGRAPH_\nMike Awesome debuterede i 2000 for WCW, under yderst kontroversielle omst\xc3\xa6ndigheder. Awesome var stadig ECW mester i ECW, men dukkede op p\xc3\xa5 WCW Monday Nitro da Vince Russo og Eric Bischoff overtog firmaet. Han angreb Kevin Nash, og en Powerbomb-fejde synes at v\xc3\xa6re p\xc3\xa5 horisonten, men af uvisse grunde blev denne droppet. ECW kr\xc3\xa6vede deres b\xc3\xa6lte tilbage, s\xc3\xa5 i en meget us\xc3\xa6dvanlig kamp m\xc3\xb8dte WCW wrestleren, Mike Awesome, WWF wrestleren, Tazz, p\xc3\xa5 et ECW show om ECW b\xc3\xa6ltet. Mike Awesome havde WCW sikkerhedsvagter med sig, for at undg\xc3\xa5 overfald fra hans vrede eks-kollegaer. Mike Awesomes bratte afsked med ECW skyldtes at han ikke var blevet betalt for mange af hans optr\xc3\xa6dener i ECW, og at han fik tilbudt et 7 cifret bel\xc3\xb8b p\xc3\xa5 sin kontrakt med WCW. Mike Awesome fortsatte som medlem af New Blood, med at fejde mod Chris Kanyon. Ved WCW Slamboree#2000 m\xc3\xb8dtes de og k\xc3\xa6mpede uafgjort, og senere p\xc3\xa5 aftenen kastede han Kanyon ned fra et bur, og "kr\xc3\xb8blede" Kanyon. Awesome begyndte derfor en fejde med Kanyons bedste ven, Diamond Dallas Page. Efter fejden med DDP begyndte Awesome at sigte efter U.S. titlen, og m\xc3\xb8dte Scott Steiner om titlen, men tabte. Herefter blev Awesomes "Career Killer" gimmick droppet, og Awesome blev til "The Fat Chick Thriller". WCW blev kritiseret meget for at give en mand med Awesomes evner s\xc3\xa5dan et gimmick, men rygtet siger at eftersom Hulk Hogan og Eric Bischoff begge havde forladt WCW i sommeren 2000, s\xc3\xa5 var der ingen til at tale for Awesome (Hulk Hogan og Eric Bischoff var de to der talte for at Awesome skulle med i WCW). Awesome blev senere "That 70\'tys Guy", hvilket var endnu et pjattet gimmick, men Awesome var stadig popul\xc3\xa6r med fans og vandt mange af sine kampe. I slutningen af 2000 blev han endelig taget alvorlig igen, da han blev medlem af Team Canada, og vendte tilbage sit "Career Killer" gimmick.\n_START_SECTION_\nTragisk d\xc3\xb8d\n_START_PARAGRAPH_\nAwesome blev fundet d\xc3\xb8d omkring 22:30 den 17. februar 2007  i Tampa omr\xc3\xa5det. En gruppe af venner, der skulle forbi og bes\xc3\xb8ge ham, fandt ham h\xc3\xa6ngt i sit hjem. Det menes at han begik selvmord.'